《和效颦一首》
宋代·林希逸

诗能妨病语情真，才大犹如富傲贫。强作手书诚愧我，那知腹稿不劳人。

生平酷好乐何苦，集本多传续又新。拚却此身吟送老，百骸虽在果谁亲。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。